Jon Bing

Jon Bing (født 30. april 1944 i Tønsberg, død 14. januar 2014 i Oslo) var en norsk forfatter, dr. juris og professor ved Senter for rettsinformatikk ved Institutt for privatrett, Det juridiske fakultet, Universitetet i Oslo. Bing ble regnet som en foregangsmann innenfor internasjonal rettsinformatikk. Han var æresdoktor ved Stockholms universitet og Københavns Universitet, og Visiting Professor ved King's College, University of London.

Biografi 
Bing flyttet til Trondheim tre år gammel og vokste opp der. Faren var politiadjutant og moren lærer. Etter examen artium ved Trondheim katedralskole begynte Bing å studere ved Universitetet i Oslo.

Sammen med Tor Åge Bringsværd og noen andre studenter ved Universitetet i Oslo startet Bing opp foreningen Aniara, en klubb for sciencefiction-interesserte, og var ofte ute i media med utspill om science fiction. Han gav ut flere bøker, både skjønnlitterære og faglitterære. Han dobbeltdebuterte sammen med Bringsværd i 1967 med novellesamlingen Rundt solen i ring. De samarbeidet siden om flere skjønnlitterære bøker og antologier og gjorde fabelprosa og «Bing & Bringsværd» til kjente begreper i norsk litteratur..

Bing ble dr. juris i 1982 på emnet jus og kommunikasjon, og dette var temaer han var opptatt av i hele den juridiske karrieren. I 1983 ble han tildelt prisen Fridtjof Nansens belønning for yngre forskere for utvikling av fagområdet rettsinformatikk.

I senere tid var Bing engasjert i samfunnsdebatten på en rekke områder. Man kunne se ham på TV når det var jubileum for den første personlige datamaskinen i Norge, lese hans svar på spørsmål om opphavsrett vedrørende digitale media, og støte på ham på den årlige sciencefiction-festivalen ShadowCon i Oslo. Han uttalte seg ofte i media i saker som omhandlet etikk innen teknologi, opphavsrett, og fremtiden generelt. Han var også kjent for sin omfattende samling av elefant-relaterte produkter.

Han var gift to ganger, fra 1972 til 1980 med Liv Marthe Hartviksen, og fra 1986 til 1997 med forfatter Toril Brekke, men hadde ingen barn.

Bing var leder av Personvernnemnda frem til 2009. Han var formann i Norsk filmråd 1979–81, formann i Europarådets Committee on Legal Data Processing 1981–82, formann i Norsk kassettavgiftsfond 1983–85 og leder av Norsk kulturråd 1993–2000.

6. november 2006 ble Bing innvalgt som medlem i ICANNs råd for globale toppnivå-domener (GNSO Council).

Verk

Som forfatter

Skjønnlitteratur

Prosa 
 1967 – Rundt Solen i ring (noveller) (som Bing & Bringsværd, altså sammen med Tor Åge Bringsværd)
 1969 – Komplex (novelle-roman)
 1970 – Det myke landskapet (roman)
 1972 – Sesam 71 (noveller) (Bing & Bringsværd)
 1972 – Scenario (roman)
 1974 – Knuteskrift (noveller)
 1975 – Azur – kapteinenes planet (barnebok,  første bind i krøniken om stjerneskipet Alexandria)
 1976 – Zalt – dampherrenes planet (barnebok, andre bind i krøniken om stjerneskipet Alexandria)
 1982 – Mizt – gjenferdenes planet (barnebok, tredje bind i krøniken om stjerneskipet Alexandria)
 1984 – Flod (barnebok)
 1984 – Dobbeltgjengere (roman)
 1984 – Boken er død! Leve boken! (essay)
 1985 – Tanz – gåtenes planet (barnebok, fjerde og siste bind i krøniken om stjerneskipet Alexandria)
 1986 – Hvadata? Lesestykker for informasjonssamfunnet (noveller)
 1988 – Skyggene fra månen (barnebok)
 1991 – Fabelprosa I, Motgift (noveller) (Bing & Bringsværd)
 1991 – Tvilstilfeller (noveller) (Bing & Bringsværd)
 1992 – En gammel romfarers beretninger (roman)
 1992 – Rosenvy og bedriften som visste for mye (krim)
 1995 – Piken som ble borte (barnebok)
 2004 – Oslo 2084: fire fortellinger om fremtidige forbrytelser (noveller) (Bing & Bringsværd)
 2007 – Nidarholm – Den hvite munkens briller (barnebok)
 2014 – London 2084 (roman) (Bing & Bringsværd)

Drama 
 1969 – Å miste et romskip: et sjansespill (skuespill) (Bing & Bringsværd)
 1976 - Helmer & Sigurdson: Nitimemordet (TV-serie) (Bing & Bringsværd)
 1977 - Helmer & Sigurdson: Lykkespill (TV-serie) (Bing & Bringsværd)
 1978 - Rutine for ukjent planet (hørespill) (Bing & Bringsværd)
 1978 - Rutine for Nemesis (hørespill) (Bing & Bringsværd)
 1978 - Blindpassasjer (TV-serie) (Bing & Bringsværd)
 1979 - Helmer & Sigurdson: Mareritt ved midtsommer (TV-film) (Bing & Bringsværd)
 1980 – Marco Polos nye eventyr (hørespill og manus til TV-serie) (Bing & Bringsværd)
 1981 - Helmer & Sigurdson: Septembermordet (TV-film) (Bing & Bringsværd)
 1981 - Helmer & Sigurdson: Spøkelsesbussen (TV-film) (Bing & Bringsværd)
 1981 - Rutine for Terra Nova (hørespill) (Bing & Bringsværd)
 1982 – Ta den ring (TV-serie) (Bing & Bringsværd)
 1988 – Av støv er du kommet (skuespill) (Bing & Bringsværd)

Faglitteratur 

 1975 – Forlagsavtalen
 1977 – Legal Decisions and Information Systems (sammen med Trygve Harvold) (tilgjengelig på nett)
 1982 – Kvartsbrikker: tekster til edb, individ og samfunn
 1982 – Rettskildebruk: analyse av et utvalg brukerundersøkelser (med Dag Frøystad) CompLex 3/82
 1982 – Rettslige kommunikasjonsprosesser: bidrag til en generell teori (doktoravhandling) (tilgjengelig på nett)
 1982 – Informasjonssystemer for Trygderettens kjennelser (doktoravhandling) CompLex nr 7/82
 1982 – Utfordringen: en bok om edb, individ og samfunn
 1988 – Visse rettslige aspekter ved reklamefinansiert satellittfjernsyn (med Anne Kirsti Brække) CompLex 3/88
 1991 – Personvern i faresonen
 1994 – Offentlige informasjonstjenester: rettslige aspekter CompLex 6/94
 1995 – Rettslige konsekvenser av digitalisering: Rettighetsadministrasjon og redaktøransvar i digitale nett CompLex 1/95 
 1996 – Elektronisk publisering: utvalgte rettslige aspekter (med Ole E. Tokvam)
 1998 – Landskap med tegn: en liten bok om informasjonsteknologi og informasjonspolitikk
 2006 – Norsk skribentrett (sammen med Hans Marius Graasvold og Eirik Djønne)
 2008 – Ansvar for ytringer på nett : særlig om formidlerens ansvar
 2009 – Internet governance: infrastructure and institutions (redigert med Lee A. Bygrave), Oxford University Press
 2016 – Fremtidens fortid. Fortellinger om jus og informasjonsteknologi. ISBN 9788205494459.

Som redaktør 
 1988 – Sikkert som data

Som redaktør sammen med Bringsværd 
 1967 – Og jorden skal beve (sciencefictionantologi)
 1968 – Tider skal komme (sciencefictionantologi)
 1969 – Østenfor sol (sciencefictionantologi)
 1969 – Lunarium: boken om månen
 1970 – Rød planet (sciencefictionantologi)
 1971 – Malstrøm (sciencefictionantologi)
 1972 – Vestenfor måne (sciencefictionantologi)
 1972 – Elektriske eventyr (barnebok)
 1973 – Jeg – en maskin: kybernetiske fabler (sciencefictionantologi)
 1974 – Himmelstorm (sciencefictionantologi)
 1975 – Nazar 1: Timeglass (sciencefictionantologi)
 1976 – Nazar 2: Åndeskrift (sciencefictionantologi)
 1976 – Nazar 3: Den gale professor (sciencefictionantologi)
 1977 – Nazar 4: Dragsug (sciencefictionantologi)
 1980 – Nazar 5: Stjerneskudd (sciencefictionantologi)
 1982 – Stella Polaris (sciencefictionantologi)
 1991 – Fabelprosa II, Minner om fremtiden (noveller)
 1992 – Fabelprosa III, Bakkekontakt (noveller)
 1992 – Fabelprosa IV, Drager og datamaskiner (noveller)

Priser og utmerkelser 
 2013 Hans Heibergs Minnestipend
 2006 Rosings hederspris
 2001 Brages hederspris
 2001 Telenors forskningspris for «fremragende pionerarbeid og internasjonale bidrag for å etablere et akademisk fagområde knyttet til data, telekommunikasjon og jus»
 1999 St. Olavs Orden, Ridder av første klasse
 1993 «Gullmusa»
 1993 «Computer Law Pioneer Award», under World Computer Law Congress
 1985 Skolebibliotekarforeningens litteraturpris for Bings samlede barne- og ungdomsbøker
 1980 Kultur- og kirkedepartementets pris for barne- og ungdomslitteratur
 1978 Rivertonprisen for TV-serien Blindpassasjer), sammen med Tor Åge Bringsværd
 1977 H.M. Kongens gullmedalje for Legal Decisions and Information Systems, sammen med Trygve Harvold
 1979 Kultur- og kirkedepartementets tegneseriepris for barne- og ungdomslitteratur for Paradox, sammen med Rune Johan Andersson og Tor Åge Bringsværd
 1975 Kultur- og kirkedepartementets litteraturpris for barne- og ungdomslitteratur for Azur – kapteinenes planet

Fjernsynsproduksjoner 
Innen tv er han og makkeren Tor Åge Bringsværd mest kjent som skaperne av Norges første sciencefictionproduksjon for TV, miniserien Blindpassasjer, som var en blanding av thriller og science fiction. De har også skrevet to av miniseriene, samt tre episoder om etterforskerne Helmer & Sigurdson som gikk på NRK 1975–1981. I 1982 var de aktuelle med sciencefictionserien Ta den ring, som i motsetning til Blindpassasjer foregikk på jorden.

Referanser

Eksterne lenker 
 
 

  Jon Bing, Universitetet i Oslo
  Mr. Bing – portrett i Dagbladet Magasinet 13. august 2005
  NRK: Lydfiler med Jon Bing
  Jon Bing i Norske Dramatikeres Forbund
  Jon Bing i NRK Forfatter

Norske sakprosaforfattere
Norske science fiction-forfattere
Norske forfattere av fantastisk litteratur
Norske barnebokforfattere
Norske forfattere av ungdomsbøker
Norske dramatikere
Norske oversettere
Norske jusprofessorer
Nordmenn i databransjen
Riddere av 1. klasse av St. Olavs Orden
Fridtjof Nansens belønning for yngre forskere
Vinnere av kulturdepartementets barnebokpriser
Vinnere av Rivertonprisen
Vinnere av Brageprisen
Mottakere av Telenors forsknings- og innovasjonspris
Medlemmer av Det Norske Videnskaps-Akademi
Medlemmer av Kungliga Ingenjörsvetenskapsakademien
Æresdoktorer ved Københavns Universitet
Æresdoktorer ved Stockholms universitet
Alumni fra Trondheim katedralskole
Personer fra Tønsberg kommune